Korea
Korea isch bis 1910, wo s Land vom Japanische Kaiserriich annektiert worde isch, en Staat im Oschte vo Asie gsi.

Geografii 
Korea isch uf ere Halbinsle südlich vo China gläge. Im Weschte isch s Gääle Meer, im Oschte und Süde isch s Japanische Meer. D Hauptstadt isch öpe i d Mitti vom Land gläge und hät Hanseong ghaisse. Das isch d Stadt Seoul, wo hüt d Hauptstadt vo Südkorea isch.

Gschicht 
I de erschte Johrhundert vo üsere Zyträchnig häts uf em Gebiet vo de Koreanische Halbinsle drü koreanischi Königriich ge. I däre Zyt isch z Korea de Buddhismus iigfüert worde. Vo 1897 bis 1910 hät s Land Daehan Jeguk (Kaiserriich Korea) ghaisse. Sit 1948 isch s Gebiet i Nord- und Südkorea tailt.

Weblink